**OBČINA ŽUŽEMBERK**

1.

**OBČINSKI SVET**

**Z A P I S N I K**

**22. seje Občinskega sveta Občine Žužemberk,**

**ki je bila 22. 2. 2018, ob 19. uri, v sejni sobi Občine Žužemberk.**

**Prisotni člani sveta:** g. Jože Šteingel, g. Dušan Papež, ga. Marija Breceljnik, g. Jože Pečjak, g. Anton Koncilja, g. Mitja Mavsar, ga. Mateja Filipič, ga. Ksenja Nahtigal Bambič, g. Marko Zajec, ga. Marija Ban, ga. Ida Kastelic in g. Jože Papež.

**Opravičeno odsotni člani sveta:** mag. Jože Jenkole, g. Darko Pucelj in g. Jože Zupančič.

**Ostali prisotni:** g. Franc Škufca - župan; g. Jacques Gros - direktor OU; g. Beno Červenka, mag. Samo Jakljič, g. Roman Kren, gdč. Tanja Hrovat - OU; mag. Blaž Malenšek - Espri d.o.o.; g. Gregor Klemenčič – Komunala NM d.o.o.; g. Gregor Vovko – CeROD, d.o.o.; novinarji in občani.

Sejo je sklical in vodil župan Franc Škufca.

Župan je pozdravil vse prisotne člane občinskega sveta, uslužbence občinske uprave in ostale vabljene ter prisotne. Seznanil je, da je prisotnih 12 članov sveta, trije člani so opravičili svojo odsotnost; občinski svet je sklepčen. Predstavil je dnevni red 22. seje in ga podal v razpravo.

Župan je podal na glasovanje predlagani dnevni red.

Glasovalo je 12 članov sveta, vseh 12 članov je glasovalo za.

Občinski svet je potrdil **dnevni red**:

1. Pregled in potrditev Zapisnika 21. seje Občinskega sveta Občine Žužemberk
2. Predlog Poslovnega plana Komunale Novo mesto, d.o.o. za leto 2018
3. Predlog Odloka o spremembah in dopolnitvah Odloka o izvajanju gospodarske javne službe zbiranja in prevoza komunalnih odpadkov in gospodarske javne službe oddajanja ostankov predelave ali odstranjevanja komunalnih odpadkov na območju Občine Žužemberk
4. Predlog Sklepa o potrditvi IP – Investicijskega programa – Vrtec Žužemberk
5. Predlog sklepov o sprejemu 5. dopolnitve načrta razpolaganja z zemljišči in s stavbami za leti 2017 in 2018 in pridobivanja zemljišč in stavb za leti 2017 in 2018
6. Sprejem sklepov o pridobitvi in odtujitvi nepremičnin ter Sklepa o ukinitvi javnega dobra lokalnega pomena
7. Predlog usklajenega Odloka o občinskem podrobnem prostorskem načrtu za stanovanjsko sosesko Žužemberk SZ
8. Predlog ugotovitvenega Sklepa o predčasnem prenehanju mandata člana občinskega sveta zaradi odstopa
9. Poročilo župana o opravljenih nalogah in izvrševanju sklepov
10. Vprašanja in pobude

**K točki 1: Pregled in potrditev Zapisnika 21. seje Občinskega sveta Občine Žužemberk**

Župan je podal zapisnik v razpravo.

Župan je podal na glasovanje potrditev Zapisnika 21. seje Občinskega sveta Občine Žužemberk.

Glasovalo je 12 članov sveta, vseh 12 članov je glasovalo za.

Občinski svet je potrdil

**Zapisnik 21. seje**

**Občinskega sveta Občine Žužemberk.**

**K točki 2: Predlog Poslovnega plana Komunale Novo mesto, d.o.o. za leto 2018**

Župan je dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo predloga poslovnega plana na seji odbora in predlagal njegovo potrditev.

Župan je dal besedo g. Gregorju Klemenčiču, da je predstavil poslovni plan in zatem podal točko v razpravo.

Župan je podal na glasovanje predlog Poslovnega plana Komunale Novo mesto, d.o.o. za leto 2018.

Glasovalo je 12 članov, vseh 12 članov je glasovalo za.

Občinski svet je potrdil

**Poslovni plan**

**Komunale Novo mesto, d.o.o.**

**za leto 2018.**

**K točki 3: Predlog Odloka o spremembah in dopolnitvah Odloka o izvajanju gospodarske javne službe zbiranja in prevoza komunalnih odpadkov in gospodarske javne službe oddajanja ostankov predelave ali odstranjevanja komunalnih odpadkov na območju Občine Žužemberk**

Župan je dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo predloga odloka na seji odbora in predlagal njegovo potrditev.

Župan je podal točko v razpravo.

Župan je podal na glasovanje predlog Odloka o spremembah in dopolnitvah Odloka o izvajanju gospodarske javne službe zbiranja in prevoza komunalnih odpadkov in gospodarske javne službe oddajanja ostankov predelave ali odstranjevanja komunalnih odpadkov na območju Občine Žužemberk.

Glasovalo je 11 članov, vseh 11 članov je glasovalo za.

Občinski svet je potrdil

**Odlok**

**o spremembah in dopolnitvah Odloka**

**o izvajanju gospodarske javne službe**

**zbiranja in prevoza komunalnih odpadkov in**

**gospodarske javne službe**

**oddajanja ostankov predelave ali odstranjevanja komunalnih odpadkov**

**na območju Občine Žužemberk.**

**K točki 4: Predlog Sklepa o potrditvi IP – Investicijskega programa – Vrtec Žužemberk**

Župan je dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo sklepa na seji odbora in predlagal njihovo potrditev.

Župan je podal točko v razpravo.

Župan je podal na glasovanje predlog Sklepa o potrditvi IP – Investicijskega programa – Vrtec Žužemberk.

Glasovalo je 12 članov, vseh 12 članov je glasovalo za.

Občinski svet je potrdil

**sklep**

**o potrditvi IP – Investicijskega programa –**

**Vrtec Žužemberk.**

**K točki 5: Predlog sklepov o sprejemu 5. dopolnitve načrta razpolaganja z zemljišči in s stavbami za leti 2017 in 2018 in pridobivanja zemljišč in stavb za leti 2017 in 2018**

Župan je dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo predloga sklepov na seji odbora in predlagal njihovo potrditev.

Župan je podal točko v razpravo.

Župan je podal na glasovanje predlog sklepov o sprejemu 5. dopolnitve načrta razpolaganja z zemljišči in s stavbami za leti 2017 in 2018 in pridobivanja zemljišč in stavb za leti 2017 in 2018.

Glasovalo je 12 članov, vseh 12 članov je glasovalo za.

Občinski svet je potrdil

**sklepe**

**o sprejemu 5. dopolnitve načrta razpolaganja z zemljišči in s stavbami**

**za leti 2017 in 2018 in**

**pridobivanja zemljišč in stavb**

**za leti 2017 in 2018.**

**K točki 6: Sprejem sklepov o pridobitvi in odtujitvi nepremičnin ter Sklepa o ukinitvi javnega dobra lokalnega pomena**

Župan je dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo predloga sklepov na seji odbora in predlagal njihovo potrditev.

Župan je podal točko v razpravo.

Župan je podal na glasovanje predlog sklepov o pridobitvi in odtujitvi nepremičnin ter Sklepa o ukinitvi javnega dobra lokalnega pomena.

Glasovalo je 12 članov, vseh 12 članov je glasovalo za.

Občinski svet je potrdil

**sklepe**

**o pridobitvi in odtujitvi nepremičnin**

ter

**Sklepa**

**o ukinitvi javnega dobra lokalnega pomena.**

**K točki 7: Predlog usklajenega Odloka o občinskem podrobnem prostorskem načrtu za stanovanjsko sosesko Žužemberk SZ**

Župan je dal besedo g. Jožetu Papežu, predsedniku Odbora za okolje in prostor, komunalo in promet, kateri je seznanil z obravnavo predloga odloka na seji odbora in predlagal njegovo potrditev.

Župan je podal točko v razpravo.

Župan je podal na glasovanje predlog usklajenega osnutka Odloka o občinskem podrobnem prostorskem načrtu za stanovanjsko sosesko Žužemberk SZ

Glasovalo je 12 članov, vseh 12 članov je glasovalo za.

Občinski svet je potrdil

**osnutek Odloka**

**o občinskem podrobnem prostorskem načrtu**

**za stanovanjsko sosesko Žužemberk SZ**

**K točki 8: Predlog ugotovitvenega Sklepa o predčasnem prenehanju mandata člana občinskega sveta zaradi odstopa**

Župan je seznanil, da je mag. Jože Jenkole podal odstopno izjavo, zaradi selitve v drugo občino in podal točko v razpravo.

Župan je podal na glasovanje predlog ugotovitvenega Sklepa o predčasnem prenehanju mandata člana občinskega sveta zaradi odstopa.

Glasovalo je 12 članov, vseh 12 članov je glasovalo za.

Občinski svet je potrdil

**ugotovitveni Sklep**

**o predčasnem prenehanju mandata člana občinskega sveta**

**zaradi odstopa.**

**K točki 9: Poročilo župana o opravljenih nalogah in izvrševanju sklepov**

Župan je člane sveta seznanil z aktivnim delom na projektih, ki se odvijajo na območju celotne občine, največ v sklopu Oskrbe s pitno vode Suhe krajine, ceste v cono v Hinjah, izgradnji novega vrtca v Žužemberku, gasilskega poligona, pluženja cest in o pripravi rebalansa, izgradnji ceste Dvor-Sadinja vas z gradnjo opornega zidu in ostalo infrastrukturo, sanaciji plazu proti Vinkovem Vrhu, gradnji mrliških vežic ter rekonstrukciji ceste v Dolgi vasi in o začetku spremembe OPN-ja.

**K točki 10: Vprašanja in pobude**

G. Dušan Papež je namenil nekaj besed k ureditvi Parka znanih Suhokranjcev.

G. Jože Pečjak je seznanil, da se zaključuje izgradnja vodovodnega omrežja na območju Šmihela, ceste so asfaltirane, pojavila pa se je želja po javni razsvetljavi in avtobusni postaji na Pajčni. Prosil je za načrte hidrantov za gasilce.

G. Mitja Mavsarja je zanimal obisk policije v Občini Žužemberk in govoril je tudi o razvoju regij JV Slovenije iz katerega naslova bi lahko pridobili sredstva za različne projekte.

Ga. Ida Kastelic je spraševala o izgradnjo vodovoda za t.i. Sevnico pri Dešeči vasi.

G. Jože Šteingel je spraševal o obnovi sušilnice sadja na Brezovi Rebri.

G. Anton Koncilja, g. Jože Šteingel, ga. Marija Ban, ga. Ida Kastelic, g. Jože Papež in še nekateri svetniki so prosili, da jim član občinskega sveta Darko Pucelj ne pošilja več elektronskih sporočil, katerih vsebina škoduje občini oz. zavira delo in projekte Občine Žužemberk.

Seja je bila zaključena ob 20. uri.

Številka: 900-2/2018-3

Žužemberk, 22. 2. 2018

|  |  |  |
| --- | --- | --- |
| Zapisnikarica | Direktor občinske uprave | Župan |
| Tanja Hrovat | Jacques Gros | Franc Škufca |